stanford-oval/wikipedia huggingface dataset:
Jarmo Mäkitalo

Jarmo Juha Tapani Mäkitalo (s. 8. lokakuuta 1960 Lahti) on entinen suomalainen jääkiekkoilija. Hän pelasi hyökkääjänä SM-liigassa vuosina 1977–1980 Lahden Kiekko-Reippaassa, jonka jälkeen siirtyi Ruotsiin, jossa pelasi vuoteen 2000 saakka eri tasoilla lukuun ottamatta lyhyitä visiittejä Saksan Heillbronnissa, Oulun Kärpissä sen aikaisessa 1-divisioonassa ja Tanskan Herningissä.
Mäkitalo pelasi kahdet olympiakisat (1980 Lake Placid ja 1984 Sarajevo), maaotteluita hän pelasi 36 A-maajoukkueessa, 8 B-maajoukkueissa, 19 nuorten maajoukkueissa  ja 9 poikien maajoukkueissa.
Mäkitalon kanssa samoihin aikoihin siirtyi Kiekko-Reippaasta Ruotsin pääsarjaan kaksi muutakin nuorta pelaajaa jättäen Lahden SM-liigajoukkueeseen aikamoisen loven, nämä pelaajat olivat Kari Eloranta ja Erkki Laine.
Kiekkouransa jälkeen Jarmo Mäkitalo asettui perheineen Ruotsin Faluniin asumaan ja hän toimii nykyään ensiapuvälineiden myyjänä sekä valmentaa 13-vuotiaita jääkiekkojunioreita.
Jarmo Mäkitalon veli Kari Mäkitalo ja veljenpoika Roope Mäkitalo ovat myös pelanneet jääkiekkoa SM-liigassa.
Seurat

1977–80 Kiekko-Reipas,SM-liiga
1980–83 Leksand, Ruotsi Elitserien ja Allsvenskan
1983–85 Södertälje, Ruotsi Elitserien
1985–90 Leksand, Ruotsi Elitserien
1990–92 Team Boro, Ruotsi 1-divisioona
1992–95 Leksand, Ruotsi Elitserien
1995–97 Oskarshamn, Ruotsi 2-divisioona ja 1-divisioona
1997–98 Team Falun, Ruotsi 1-divisioona / Heillbronn, Saksa 1-liiga etelä / Kärpät, 1-divisioona
1998–99 Herning, Tanskan liiga
1999–2000 Kristianstad, Ruotsi 1-divisioona / Hedemora, Ruotsi 1-divisioona
Aiheesta muualla

Jarmo Mäkitalon tilastot
Jarmo Mäkitalon haastattelu vuodelta 2006, ruotsiksi[vanhentunut linkki]
Inamorata (albumi)

| Inamorata Poco |
| --- | --- | --- |

Studioalbumin tiedot
 Äänitetty : Conway Studios, Can Am Studios, Artisan Studios, The Sound Factory ja Doering Studios
 Julkaistu: 16. huhtikuuta 1984
 Formaatti: LP
 Tuottaja(t): Rusty Young, Paul Cotton, Joe Chiccarelli
 Tyylilaji: country rock
 Kesto: 37.56
 Levy-yhtiö: Atlantic Records
Pocon muut julkaisut
| Ghost Town 1982 | Inamorata 1984 | Legacy 1989 |
Inamorata on country rock-yhtye Pocon 18. albumi vuodelta 1984.
Kappaleet > A-puoli

Days Gone By – 3.50 (säv. Paul Cotton)
This Old Flame – 3.02 (säv. Reed Neilson)
Daylight – 3.55 (säv. Rusty Young)
Odd Man Out – 3.06 (säv. Cotton)
How Many Moons – 4.30 (säv. Cotton)
Kappaleet > B-puoli

When You Love Someone – 4.03 (säv. Young)
Brenda X – 3.38 (säv. Cotton)
Standing In The Fire – 3.46 (säv. Cotton)
Save A Corner Of Your Heart – 3.41 (säv. Young)
The Storm – 4.25 (säv. Young)
Kokoonpano

Paul Cotton – kitara, laulu
Rusty Young – steel guitar, kitara, laulu
Charlie Harrison – basso, laulu
Steve Chapman – rummut, lyömäsoittimet
Kim Bullard – kosketinsoittimet, laulu
Steve Forman – lyömäsoittimet
Armand Karpoff – sello
Phil Kenzie – saksofoni
Buell Neidlinger – basso
Denise Subotnile – kitara, viulu, laulu
Richie Furay – kitara, laulu
George Grantham - rummut, laulu
Timothy B Schmit – basso, laulu
Steve Forman – rummut, lyömäsoittimet
Vinnie Colaiuta – rummut, lyömäsoittimet
George Doering – kitara, laulu
Richard Gibbs – kosketinsoittimet
Randy Kerber – kosketinsoittimet
Neil Stubenhaus – basso
Arviot

Allmusic:
James South

| James South |
| --- | --- |

Henkilötiedot
Syntynyt: lokakuu 1785 Lontoo
Kuollut: 19. lokakuuta 1867 Lontoo
Koulutus ja ura
   
James South (lokakuu 1785 Lontoo – 19. lokakuuta 1867 Lontoo) oli brittiläinen tähtitieteilijä. Hän oli yksi Lontoon tähtitieteellisen seuran perustajista (Astronomical Society), ja hänen nimissään, seuran puheenjohtajana esitettiin menestyksekkäästi vetoomus kuningas Vilhelm IV:lle kuninkaallisen valtakirjan saamiseksi, jolloin seurasta tuli Royal Astronomical Society vuonna 1831.
Elämä ja ura

Apteekkarin poika South kouluttautui ja työskenteli kirurgina, mutta vuonna 1816 solmittuaan avioliiton varakkaan naisen kanssa hän pystyi jäämään eläkkeelle ja harrastamaan tähtitiedettä täyspäiväisesti. Hän hankki yksityishenkilönä itselleen ajanmukaiset tähtitieteelliset laitteet, ja hänestä tuli nopeasti alan näkyvä ja tuottelias hahmo. Häntä kunnioittivat monet aikansa tieteelliset merkkihenkilöt. South ja John Herschel laativat yhdessä 380 kaksoistähden luettelon vuonna 1824 ja tarkkailivat uudelleen monia William Herschelin löytämiä kaksoistähtiä. South jatkoi työtä ja havaitsi seuraavan vuoden aikana vielä 458 kaksoistähteä. Vuonna 1835 South siirsi teleskooppinsa Passyyn, lähelle Pariisia, jossa hän tutustui Alexander von Humboldtiin ja François Aragoon. Myöhempinä vuosinaan hänestä tuli osittain sokea ja kuuro.
Hän oli yksi tähtitieteellisen seuran perustajista, ja hänet valittiin sen puheenjohtajaksi vuonna 1829, ja sille vuonna 1831 myönnetty kuninkaallinen valtakirja oli hänen nimissään. Hänet valittiin Royal Societyn jäseneksi vuonna 1821 ja hänelle myönnettiin seuran Copley-mitali ja tähtitieteellisen seuran kultamitali vuonna 1826. Vuonna 1830 South lyötiin ritariksi. Cambridgen yliopisto myönsi hänelle vuonna 1863 kunniatohtorin arvonimen.
Aiheesta muualla

Kuvia tai muita tiedostoja aiheesta James South Wikimedia Commonsissa
Jan Heintze

Jan Heintze
Jan Heintze (s. 17. elokuuta 1963, Tårnby, Tanska) on tanskalainen entinen jalkapalloilija. Heintzen pelipaikka oli vasen laitapuolustaja.
Heintze aloitti ammattilaisuransa Alankomaissa PSV Eindhovenissa vuonna 1982. Hänen debyyttiottelunsa oli 4. joulukuuta 1982 pelattu ottelu Roda JC:tä vastaan. Heintze edusti PSV:tä kaksitoista vuotta. Vuonna 1994 hän siirtyi sieltä pois, saksalaiseen Bayer 05 Uerdingeniin. Hän edusti Saksassa myös Bayer Leverkusenia kunnes palasi PSV:n riveihin vuonna 1999. Heintzen viimeiseksi otteluksi jäi PSV Eindhoven - FC Utrecht, joka pelattiin 25. toukokuuta vuonna 2003. Yhteensä hän pelasi 535 ammattilaisottelua.
Tanskan maajoukkueessa Heintze pelasi 86 ottelua, joissa hän teki neljä maalia. Maajoukkuedebyyttinsä hän teki 29. huhtikuuta 1987 Suomea vastaan ja viimeisen maaottelunsa hän pelasi 6. kesäkuuta 2002 Senegalia vastaan MM-kisoissa 2002.
Aiheesta muualla

Heintze Fussballdatenin tietokannassa
Tietoja Heintzesta (Arkistoitu – Internet Archive)
Tietoja Heintzesta
Luettelo Heintzen maaotteluista
Leverkusen who's who
Tanskan joukkue – Jalkapallon MM-kilpailut 1998
1 Schmeichel  |
2 Schjønberg |
3 Rieper |
4 Høgh |
5 Heintze |
6 Helveg |
7 Nielsen |
8 Frandsen |
9 Molnar |
10 M. Laudrup |
11 B. Laudrup |
12 Colding |
13 Laursen |
14 Wieghorst |
15 Tøfting |
16 Krogh |
17 Goldbæk |
18 Møller |
19 Sand |
20 Henriksen |
21 Jørgensen |
22 Kjær |
Valmentaja Johansson
Jarnac

| Jarnac |
| --- | --- |

 vaakuna

Valtio:  Ranska
Hallintoalue:  Poitou-Charentes
Departementti:  Charente
Arrondissementti:  Cognac
Kantoni:  Jarnac
Hallinto:  
 – Hallinnon tyyppi:  Kunta
 – Pormestari:  Jérôme Royer
Pinta-ala:  
 – Kokonaispinta-ala:  11,99 km²
Väkiluku (1999):  4 659
 – Väestötiheys:  389 as./km²
 
 www.ville-de-jarnac.fr 
Infobox OKVirheellinen NIMI-arvo: 
Jarnac on kunta Charenten departementissa Poitou-Charentesin hallintoalueella Ranskassa. Kunnassa oli 4 659 asukasta vuoden 1999 väestönlaskennassa. Jarnacin pinta-ala on 12 neliökilometriä.
Aiheesta muualla

Kuvia tai muita tiedostoja aiheesta Jarnac Wikimedia Commonsissa
Jan Hautala

| Jan Hautala> Henkilötiedot |
| --- | --- |
Syntynyt: 3. toukokuuta 1967 (ikä 57) Kuusankoski
Pesäpalloilija
Seura:   Seinäjoen Maila-Jussit  Oulun Lippo  Koskenkorvan Urheilijat 
Tehtävä:  Ykkösvahti
Jan Hautala (s. 3. toukokuuta 1967 Kuusankoski) on uransa lopettanut suomalainen pesäpalloilija. Vuosina 1984–2002 Hautala pelasi SM-sarjassa ja Superpesiksessä 453 runkosarjaottelua Seinäjoen Maila-Jussien, Oulun Lipon ja Koskenkorvan Urheilijoiden joukkueissa. Hautalan kasvattajaseura on Seinäjoen Maila-Jussit. Ulkopelissä Hautalan pelipaikka oli ykkösvahtina. Hautala valittiin 10 kertaa Itä–Länsi- ja neljä kertaa Liitto–Lehdistö-otteluun.
Pelaajauransa jälkeen Hautala on toiminut Seinäjoen JymyJussien valmennustiimissä 2. pelinjohtajana kausina 2018 ja 2019.
Saavutukset > Pelaajana

3 SM-kultaa: 1985, 1987, 1994
2 SM-hopeaa: 1988, 1995
4 SM-pronssia: 1991, 1993, 1996, 1997
10 Itä–Länsi-ottelua: 1986, 1988, 1993-1998, 2001-2002
4 Liitto–Lehdistö-ottelua: 1988, 1989, 1990, 1991
Johann Zehetner

| Mitalit> Maa:   Itävalta.Miesten käsipallo. Olympialaiset  | Mitalit> Maa:   Itävalta.Miesten käsipallo. Olympialaiset  | Mitalit> Maa:   Itävalta.Miesten käsipallo. Olympialaiset  | Maa:   Itävalta> Miesten käsipallo. |
| --- | --- | --- | --- |
|  Hopeaa | Berliini 1936 | Käsipallo |  |
Johann Josef "Hans" Zehetner (4. syyskuuta 1912 Wien – 29. joulukuuta 1942) oli itävaltalainen käsipalloilija ja olympiamitalisti. Hän osallistui Berliinin olympialaisiin 1936, joissa Itävalta voitti hopeaa ja Zehetner pelasi kahdessa ottelussa.
Jatta Stepanoff Harakkamäki

| Jatta Stepanoff Harakkamäki> Henkilötiedot |
| --- | --- |
Syntynyt: 1983 (ikä 40–41)
Kansalaisuus:  Suomi
Ammatti:  teatteriohjaaja
Jatta Stepanoff Harakkamäki (s. 1983) on suomalainen teatteriohjaaja ja -opiskelija. Hän on ollut yhdistämässä friikkisirkusta (sideshow'ta) perinteiseen teatteriin.
Stepanoff Harakkamäki valmistui Turun ammattikorkeakoulun Taideakatemian esittävän taiteen koulutusohjelmasta 2008. Hän kuului punkyhtye Aids Ageen solistina ja basistina vuosina 2005-2007. Hän on teatterikorkeakoulun opiskelija vuodesta 2012.
Stepanoff Harakkamäki mm. ohjasi kokeellisen näytelmäsovituksen Saatana saapuu Moskovaan Turun JoJo-teatterissa 2011 ja useita näytelmiä Hakunilan teatterissa ja muissa harrastajateattereissa. Stepanoff Harakkamäki on mukana Başka Theater Group -teatteriyhdistyksessä.
Aiheesta muualla

Curriculum Vitae – Jatta Stepanoff Harakkamäki. Jattastepanoff.com. Arkistoitu 26.4.2013.
Sideshow Finland projektin kuulumisia. Başka Theater Group.  4.1.2013. Arkistoitu 29.4.2013.
Japaninkyyhky

| Japaninkyyhky |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kyyhkylinnut Columbiformes
Heimo::  Kyyhkyt Columbidae
Suku::  Kyyhkyt Columba
Laji::  janthina
Kaksiosainen nimi
 Columba janthina  Temminck, 1830 
Katso myös
   Japaninkyyhky Wikispeciesissä   Japaninkyyhky Commonsissa 
Infobox OKNimi-testi OKIUCN-testi OK: 
Japaninkyyhky (Columba janthina) on aasialainen Japanin pienillä saarilla elävä kyyhkylintu, josta tunnetaan kaksi alalajia, joista janthinaa tavataan Etelä-Korean ja Japanin välisillä saarilla ja Japanin eteläisillä saarilla Ryūkyūsaarille asti, ja lähes varmasti hävinnyt, Ogasawarasaarilla ja Iwolla elänyt nitens.
Inanimate Existence

| Inanimate Existence> Tiedot |
| --- | --- |
Toiminnassa:  2010–
Tyylilaji:  tekninen death metal brutaali death metal
Kotipaikka:   Santa Cruz, Kalifornia
Laulukieli:  englanti
Jäsenet:  Cameron Porras, laulu, kitara   Taylor Wientjes, laulu   Joel Guernsey, kitara   Scott Bradley, basso   Ron Casey, rummut  
Levy-yhtiö:  Unique Leader Records, 2012–  
Infobox OKNimi-testi OK: 
Inanimate Existence on yhdysvaltalainen death metal -yhtye, joka perustettiin vuonna 2010 Santa Cruzissa, Kaliforniassa.
Maaliskuussa 2012 yhtye solmi levytyssopimuksen Unique Leader Recordsin kanssa. Yhtyeen esikoisalbumi, Liberation Through Hearing, julkaistiin heinäkuussa 2012.
Jäsenet

Cameron Porras – laulu (2010–2013, 2015–), kitara (2013–)
Joel Guernsey – kitara (2010–)
Ron Casey – rummut (2010–)
Scott Bradley – basso (2014–)
Taylor Wientjes – laulu (2015–)
Jäsenet > Entiset jäsenet

Mitch Yoesle – basso (2010–2013)
Ian Rittmaster (2010–2013)
Max Zigman – bassokitara (2013–2014)
Riley McShane – laulu (2013–2014)
Diskografia

Liberation Through Hearing (2012)
A Never-Ending Cycle of Atonement (2014)
Calling from a Dream (2016)
Underneath a Melting Sky (2017)
Clockwork (2019)
Aiheesta muualla

Inanimate Existence Encyclopaedia Metallumissa (englanniksi)
Jimmy Johnstone

Jimmy Johnstonea esittävä patsas Celtic Park -stadion edustalla Glasgow’ssa.
James Connelly ”Jinky” Johnstone (30. syyskuuta 1944 Bothwell, Skotlanti – 13. maaliskuuta 2006) oli skotlantilainen jalkapalloilija.
Johnstone tuli tunnetuksi pelatessaan Celticissä. Hän debytoi joukkueessa vuonna 1963 ja voitti seurassa yhdeksän Skotlannin-mestaruutta, neljä Skotlannin cupia ja viisi Skotlannin liigacupia. Hän oli mukana vuonna 1967 Lissabonissa, kun Celtic voitti ensimmäisenä brittiseurana Euroopan cupin.
Hän menehtyi maaliskuussa 2006 marraskuussa 2001 todettuun lihashermoston sairauteen.
Aiheesta muualla

Viralliset kotisivut (englanniksi)
MTV3:n uutinen Johnstonen kuolemasta
Jarrumoottori

Jarrumoottori voi tarkoittaa:
Eräänlaista sähkömoottoria
Avaruusaluksen liikkeen jarruttamiseen tarkoitettua moottoria.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jarrumoottori”, voi hakea sivunnimihaulla, laajalla sivunnimihaulla tai tekstihaulla.
Jaroslav Drobný (jalkapalloilija)

Jaroslav Drobný (2009)
Jaroslav Drobný (s. 18. lokakuuta 1979 Počátky, Tšekkoslovakia) on tšekkiläinen jalkapalloilija, pelipaikaltaan maalivahti. Hän edustaa Saksan Bundesliigan Werder Bremeniä.
Jimmy Hoffa
Elokuvat

Danny DeVito ohjasi Jimmy Hoffasta vuonna 1992 elämäkertaelokuvan Hoffa, jonka pääosassa oli Jack Nicholson.
Martin Scorsese ohjasi vuonna 2019 ensi-iltansa saaneen elokuvan The Irishman, jossa Al Pacinon näyttelemä Hoffa on yksi keskeisistä henkilöistä. Scorsesen elokuvassa Hoffan murhaaja on elokuvan päähenkilö Robert de Niron näyttelemä Frank Sheeran.
James Jakes

James Jakes vuonna 2015.
James Jakes (s. 4. elokuuta 1987 Leeds, West Yorkshire) on brittiläinen autourheilija.
Ura

Hän aloitti uransa T-Cars-sarjassa vuonna 2002. Seuraavana vuonna hän sijoittui sarjan toiseksi. Vuosina 2004–2005 Jakes kilpaili Formula Renault -luokassa ja sijoittui kotimaansa sarjan kolmanneksi vuonna 2005. Vuosina 2006–2008 Jakes kilpaili Formula 3 -luokassa.
Kausina 2008–2009 ja 2009–2010 Jakes kilpaili Aasian GP2-sarjassa Super Nova Racing -tallissa saavuttaen kolme palkintosijaa ja 13 pistettä. Vuonna 2010 Jakes kilpaili GP3-sarjassa Manor-tallin kuljettajana. Hän saavutti kolme palkintosijaa ja 21 pistettä sijoittuen sarjan kahdeksanneksi. Jakes ajoi vielä kaksi kilpailua GP2-sarjassa Scuderia Coloni-tallissa saavuttamatta pisteitä.
Jakesin oli tarkoitus kilpailla GP2 -sarjassa kaudella 2011 Coloni tallissa, mutta hän siirtyi jo kesken Aasian GP2-sarjan IndyCar -sarjaan.
GP2-tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2010 | Scuderia Coloni | ESPFEA   | ESPSPR   | MONFEA   | MONSPR   | TURFEA   | TURFEA   | EURFEA   | EURSPR   | GBRFEA   | GBRSPR   | GERFEA   | GERSPR   | HUNFEA   | HUNSPR   | BELFEA   | BELSPR   | ITAFEA   | ITASPR   | ABUFEA 15 | ABUSPR 18 | 0 | 31. |
GP2-tulokset > Aasian GP2

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2008–2009 | Super Nova Racing | CHNFEA Kesk. | CHNSPR 11 | DUBFEA 12 | DUBSPR C | BHR1FEA 22 | BHR1SPR Kesk. | QTAFEA 9 | QTASPR 9 | MALFEA 3 | MALSPR Kesk. | BHR2FEA 10 | BHR2SPR 14 | 7 | 16. |
| 2009–2010 | Super Nova Racing | ABU1FEA 3 | ABU1SPR 10 | ABU2FEA   | ABU2SPR   | BHR1FEA   | BHR1SPR   | BHR2FEA   | BHR2SPR   |  |  |  |  | 6 | 14. |
| 2011 | Scuderia Coloni | ABUFEA 17 | ABUSPR 13 | ITAFEA   | ITASPR   |  |  |  |  |  |  |  |  | 0 | 24 |
GP3-tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2010 | Manor Racing | ESPFEA 9 | ESPSPR 7 | TURFEA 2 | TURSPR 8 | EURFEA 8 | EURSPR 3 | GBRFEA Kesk. | GBRSPR 11 | GERFEA 2 | GERSPR Kesk. | HUNFEA Loukk. | HUNSPR Loukk. | BELFEA Loukk. | BELSPR Loukk. | ITAFEA 13 | ITASPR Kesk. | 21 | 8. |
Jarkko Levonen

| Jarkko Levonen> Henkilötiedot |
| --- | --- |
Syntynyt: 29. huhtikuuta 1953 Pori, Suomi
Kuollut: 8. helmikuuta 1991 (37 vuotta) Pori, Suomi
Kansalaisuus:   Suomi
Jääkiekkoilija
Pelaajaura
Pääsarjaura:  1971–1975
Seurat:  Ässät
Jarkko Levonen (29. huhtikuuta 1953 – 8. helmikuuta 1991) oli suomalainen jääkiekkoilija, joka edusti vuosina 1971–1975 Porin Ässiä SM-sarjassa. Hän pelasi SM-sarjan runkosarjassa yhteensä 130 ottelua tehoin 10+8=18. Jäähyminuutteja kertyi 21.
Jo pelaajauransa lopettanut Levonen oli 8. helmikuuta 1991 kaverinsa kanssa pilkillä Ahlaisten lähistöllä. Kotimatkalla pilkkipaikalta hän oli ratissa, kun huono sään vuoksi Levonen ajoi autonsa mereen ja hukkui. Eloon jäänyt kaveri yritti pelastaa hänet sukeltamalla, turhaan. Levonen oli kuollessaan vain 37-vuotias.
Muuta

Levosen veljet Ari-Pekka, Harri, Jyrki ja Jari ovat pelanneet myös jääkiekkoa, heistä Jyrki ja Jari SM-liigassa. Heidän serkkunsa Rauli Levonen ja Raulin poika Jarno pelasivat myös SM-liigassa.
Introducing the Sonics

| Introducing the Sonics The Sonics |
| --- | --- | --- |

Studioalbumin tiedot
 Äänitetty : 1966
 Julkaistu: 1966
 Formaatti: LP
 Tuottaja(t): Jerry Dennon
 Tyylilaji: garage rock, proto-punk
 Levy-yhtiö: Jerden
The Sonicsin muut julkaisut
| Boom 1966 | Introducing the Sonics 1966 |   |
Introducing the Sonics on garage rock -yhtye The Sonicsin kolmas levy vuodelta 1966.
Kappaleet > A-puoli

The Witch – 2.17 (säv. Gerald Roslie)
You've Got Your Head On Backwards – 2.24 (säv. Andy Parypa, Larry Parypa, Gerald Roslie)
I'm A Man – 3.00 (säv. Bo Diddley)
On The Road Again – 1.47 (säv. John Sebastian)
Psycho – 2.14 (säv. Leon Payne, Gerald Roslie)
Kappaleet > B-puoli

Love Lights – 2.41 (säv. Gerald Roslie)
I'm Going Home – 2.25 (säv. Larry Parypa)
High Time – 2.06 (säv. Andy Parypa)
I'm A Rolling Stone – 2.07 (säv. Andy Parypa, Larry Parypa)
Like No Other Man – 2.02 (säv. Gerald Roslie)
Maintaining My Cool – 1.41 (säv. Gerald Roslie)
Kappaleet > Uudelleenjulkaisun bonuskappaleet

Bama Lama Bama Loo – 2.41 (säv. Richard Penniman)
Leave My Kitten Alone – 2.44 (säv. James McDougal)
Dirty Old Man – 2.17 (säv. Gerald Roslie)
Diddy Wah Diddy – 2.26 (säv. Anders Christensen)
Kokoonpano

Gerry Roslie – kosketinsoittimet, laulu
Andy Parypa – basso, laulu
Larry Parypa – soolokitara, laulu
Rob Lind – saksofoni, laulu
Bob Bennett – rummut
Rob Lind – saksofoni
Arviot

Allmusic:
Johanna Kantola

Johanna Kantola (s. 1977 Oulu) on suomalainen politiikan tutkija. Hän on Euroopan politiikan tutkimuksen professori Helsingin yliopiston Eurooppa-tutkimuksen keskuksessa marraskuusta 2022. Aiemmin hän toimi sukupuolentutkimuksen professorina Tampereen yliopistossa 2017–2022. Hän on myös valtio-opin dosentti Helsingin yliopistossa vuodesta 2007.
Kantola valmistui yhteiskuntatieteiden maisteriksi Birminghamin yliopistosta vuonna 2000 ja väitteli Bristolin yliopistossa valtio-opista vuonna 2004. Kantolan tutkimus käsittelee naisia ja tasa-arvoa erityisesti poliittisissa instituutioissa. Hän on edistänyt tasa-arvoa yliopistoissa ja paljastanut sukupuolten välistä epätasa-arvoa myös esimerkiksi Helsingin yliopiston valtio-opin laitoksella 2000-luvulla. Hänen tutkimusryhmänsä ovat käsitelleet mm. sukupuolen, vallan ja korporatismin kytköksiä Suomessa ja Euroopan parlamentin puolueryhmittymiä ja niiden valtasuhteita sukupuolen, demokratian ja puoluepolitiikan näkökulmista.
Kantola kutsuttiin Suomalaisen Tiedeakatemian jäseneksi keväällä 2024.
Teoksia

Gender and Political Analysis (yhdessä Emanuela Lombardon kanssa, Palgrave, 2017)
Gender and the European Union (Palgrave, 2010)
Feminists Theorize the State (Palgrave, 2006)
The Oxford Handbook on Gender and Politics (Oxford University Press, 2013, toim. yhdessä Georgina Waylen, Karen Celis & Laurel Weldon kanssa)
Gender and the Economic Crisis in Europe: Politics, Institutions and Intersectionality (Palgrave 2017, toim. yhdessä Emanuela Lombardon kanssa)
Tasa-arvo toisin nähtynä: Oikeuden ja politiikan näkökulmia tasa-arvoon ja yhdenvertaisuuteen (Gaudeamus, 2012, toim. Kevät Nousiaisen ja Milja Saaren kanssa)
Changing State Feminism (Palgrave, 2007, toim. Joyce Outshoorn kanssa)
Jeong Eun-gyeong

| Mitalit> Maa:   Etelä-Korea.Naisten maahockey. Olympialaiset  | Mitalit> Maa:   Etelä-Korea.Naisten maahockey. Olympialaiset  | Mitalit> Maa:   Etelä-Korea.Naisten maahockey. Olympialaiset  | Maa:   Etelä-Korea> Naisten maahockey. |
| --- | --- | --- | --- |
|  Hopeaa | Soul 1988 |  |  |
Jeong Eun-gyeong (hangul: 정 은경, s. 22. maaliskuuta 1965) on eteläkorealainen kilpauransa päättänyt maahockeypelaaja ja olympiamitalisti.
Jeong kuului Etelä-Korean naisten maajoukkueen kokoonpanoon Soulin kesäolympialaisissa 1988, missä maa saavutti hopeaa.
Johann von Lamont

Johann von Lamont 1856.
Johann von Lamont (1805–1879) oli saksalainen tähtitieteilijä ja fyysikko, syntyisin Skotlannista. Hän tuli 1835 Münchenin lähellä sijaitsevan Bogenhausenin observatorion johtajaksi, ja hän oli virassa lopun ikäänsä. Hän oli vuodesta 1852 Münchenin yliopiston professori.
Lamontin pääansio on maamagnetismin alalla; hän huomasi 1845 selvän jakson magneettineulan häiriöissä, ja 1851 hän määritteli jakson pituudeksi tarkemmin 10 ⅓ vuotta. Tähtitieteessä Lamont aluksi etsi etupäässä Saturnuksen ja Uranuksen kuita rata- ja massamääräyksiä varten sekä tähtisumuja ja tähtiryhmiä. Hän johti Bogenhausenin zoonihavaintoja, joiden tuloksena syntyi 12 tähtiluetteloa (1864–1874). Ne sisältävät kaikkiaan 34 000 tähteä. Tähden läpikulkua seurattaessa Lamont käytti vuodesta 1850 alkaen, ensimmäisenä Euroopassa, kronografirekisteröintiä.
Aiheesta muualla

Kuvia tai muita tiedostoja aiheesta Johann von Lamont Wikimedia Commonsissa
Jarkko Laine -palkinto

Jarkko Laine -palkinto on joka kolmas vuosi jaettava suomalainen kirjallisuuspalkinto. Palkinto jaetaan haastavalle kaunokirjalliselle teokselle. Sen suuruus on 10 000 euroa. Palkinto on nimetty kirjailija Jarkko Laineen mukaan.
Ensimmäinen Jarkko Laine -palkinto jaettiin toukokuussa 2011 Turussa. Palkintoraadin puheenjohtajana toimi Turun yliopiston rehtori Keijo Virtanen.
Palkinnon rahoittavat Otavan kirjasäätiö, Turun kaupunki, Turun yliopisto ja WSOY:n kirjallisuussäätiö. Palkintoa hallinnoi Jarkko Laineen seura.